Die Amische sinn Widderdaafer (Anabaptists) - sie nemme ihre Naame vum Jakob Ammann. Deel Leit meene's watt gaar ken Technology geyused unnich die Amische. Deel vunne diehn yuscht gans wennich modern Technology yuuse, awwer Annere sinn meh modern. Deel Amische G'meene sin nidderer (meh conservative) as annere. Alli Gmee hot ihre eegne Addning. In deel diehn sie schwatzi Maschiene (Kaere) faahre (sowie die Beachy Amische), un in Deel Annere, faahre sie Geil unn Boggis, ohne Decher, awwer 's Menscht vunne henn Dach-Weglin. In Lengeschder Kaundi sinn die Boggis groh, die Menner weere zwee-Gaelles uff em Buckel, mit Schtroh- unn Wollhiet, unn die Familie henn letschde Naame wie ""Fisher"", ""Beiler"", ""Glick"" unn ""Schtolsfuus"". Awwer unnich die Schwatzedruwwer Amische in Ohio, sinn ihre Gleeder attlich differnt vun was mer sehne daet in Lengeschder Kaundi, Pennsilfaani. Die Leit sinn gwehnlich net ""Beiler"" gheese, awwer ""Zook"", ""Yoder"", ""Hochschtettler"", unn so weiter. Die Hiet sinn graad unn lang, die Boggis schwatz. Es mecht sei, as allzwee vun'ne Amisch sinn, die Schwatzedruwwer Amische unn die Lengeschder Amische, awwer sie sinn net gans seem. So iss's aa mit en Wisch annere Grupps, wie die Weiss-Weggli Amische unn die Beachy Amische.

Es sinn iwwer ee Millyoon Mennischde um die Welt rum. Mennischde Gmeene weltweit gehne vun arrig bleen bis weltlich. Die Schtadt mit de meescht Mennischde iss alleweil Winnipeg, Manitobaa.

Der Clarence Kulp Jr. iss uff die Welt kumme uff der Grischtdaag im Yaahr 1938. Im Haus, wu er gebore waar, henn sei Eldre Schtor ghalde. Un datt sinn die Mannsleit alle Owet zammekumme fer die Berichde zu gewwe un zu lanne. Die waare die alde Schtorhocker. Alles waar in Deitsch im Schtor, un datt hot er sei Deitsch glannt. Vun die alde Schtorhocker hot er aa viel vun seine Gschichde gheert. Er hot die Gaab gearebt fer widder alles saage, ass er sei Lewe gheert odder glese hot.

6. Un Gott sproch: Es werd' e Befeschtigung im Wasser, die des Wasser deile soll. 7. Do hot Gott die Befeschtigung gmacht, und schied des Wasser unna derre Befeschtigung vum Wasser iwwa derre Befeschtigung. Un so isses gschehe. 8. Un Gott hot die Befeschtigung Himmel gnannt. Do wurdd aus'm Owed unnem Morge de zwedde Daach.

Der Osama bin Laden odder der Osama bin Muhammad bin 'Awad bin Laden (Arabic: أسامة بن محمد بن عوض بن لادن) iss in 1957 in Saudi Arabia gebore un iss 2. Moi 2011 geschtarrewe. Er waar indicted in de Schteets fer 2,973 Dodesfalle (11. September 2001).

Der Doug Flutie iss en Kollitsch-Footballe Commentator in de Schteets unn er waar als en Quarterback mit de New England Patriots, de San Diego Chargers, unn de Buffalo Bills in der National Football League. Er hot aa gschpielt in de CFL mit de British Columbia Lions, de Calgary Stampeders unn mit de Toronto Argonauts. An die Zeit ass er in der Canadian Football League waar, waar er gschtimmt der Most Outstanding Player fimf Mol. Noch etliche Yaahre in Kanadaa iss er zerick zu de Schteets gange fer in der NFL schpiele.